《夏日草堂撤去窗户肆设簟几清风洞越藤竹交荫》
明代·王宠

锦石疏花暑气清，翠岩丹壑夏云生。
已添海燕梁间语，直看湖帆镜里行。
四壁惊风弦索响，千林修竹簟纹明。
令人却忆王车骑，更觉西山爽气横。

作者简介：（1494—1533）明苏州府吴县人，字履仁，后字履吉，号雅宜山人。为蔡羽先生门生，居洞庭三年，既而在石湖之滨读书二十年。由诸生贡入国子监。工书画，行书疏秀出尘，妙得晋法。于书无所不窥。诗刻尚风骨。有《雅宜山人集》。